Аляксандр Лукашэнка таксама пацікавіўся, як сёння падтрымліваюць навуковую моладзь і якія крокі ў гэтым напрамку можна яшчэ зрабіць. Паводле слоў Генадзя Пальчыка, у рамках спецыяльных фондаў прэзідэнта маладым вучоным штогод выдзяляюцца стыпендыі, паралельна ў іх ёсць магчымасць атрымаць ільготны крэдыт на будаўніцтва жылля. “Такая сацыяльная падтрымка з’яўляецца сістэмнай, выніковай і будзе ў далейшым развівацца”, — адзначыў кіраўнік Вышэйшай атэстацыйнай камісіі.